**Greinarskrif, leiðbeiningar fyrir höfunda almennra greina**

***Almennt*** Efni sem birtist í Tímariti félagsráðgjafa skal tengjast félagsráðgjöf (rannsóknum, fagþróun, hugmyndafræði, siðfræði, þjónustuþróun, stefnumótun o.s.frv.). Það skal að jafnaði ekki hafa birst sem slíkt áður.

***Málfar, textameðferð og lengd greinar*** Vandað skal til röklegrar framsetningar texta, málfars og frágangs. Mikilvægt er að hafa skýra kaflaskiptingu ef því er að skipta og stíll skal vera knappur. Ef um heimildaskrá er að ræða í almennri grein skal miða við reglur APA-kerfisins hverju sinni um heimildameðferð, tilvitnanir og frágang. Ekki er gerð krafa um að almennar greinar séu langar og ítarlegar en þær skulu að hámarki vera 2000 orð að öllu meðtöldu.

***Skilafrestur*** Tímarit félagsráðgjafa kemur að jafnaði út einu sinni á ári. Heimilt er að senda inn efni til birtingar á hvaða tíma sem er, en síðasti skiladagur almennra greina fyrir næsta tölublað er **1.mars 2026.**